โจ๋ 17 ซิ่ง จยย.เจอด่าน หักเลี้ยวเสยท้ายรถตำรวจ คอหักดับ เพื่อนเจ็บ 1
โจ๋ 17 ชวนเพื่อนนับสิบ ขี่ จยย.ไปทำบุญปล่อยปลาย่านปากเกร็ด ขากลับซิ่งลงสะพานเจอด่านตรวจ หักเลี้ยวกะทันหัน พุ่งเสยท้ายกระบะรถตำรวจสนั่นกระเด็นคอหักดับคาที่ คนซ้อนเจ็บ 1เมื่อเวลา 04.00 น. วันที่ 29 ม.ค.63 ร.ต.ท.อานุภาพ ประภาสอน รองสารวัตร (สอบสวน) สน.ทุ่งสองห้อง รับแจ้งมีอุบัติเหตุรถจักรยานยนต์ชนท้ายรถกระบะตำรวจ มีผู้บาดเจ็บและเสียชีวิต บนถนนงามวงศ์วาน ขาเข้า มุ่งหน้าเกษตร แขวงลาดยาว เขตจตุจักร กทม. จึงรุดตรวจสอบพร้อมประสานแพทย์แผนกนิติเวช รพ.ภูมิพลฯ และอาสาสมัครมูลนิธิร่วมกตัญญูที่เกิดเหตุเป็นช่วงลงสะพานข้ามคลองบางเขน ฝั่งตรงข้ามเรือนจำคลองเปรม บริเวณกลางถนนพบศพ นายณัฐนันท์ มาทองหรือม่อน อายุ 17 ปี สวมเสื้อเชิ้ตแขนสั้นสีขาว นุ่งกางเกงยีนส์ขายาว ตรวจตามร่างกายแขนซ้ายหักผิดรูป คอหัก นอนคว่ำหน้าเสียชีวิต และมีผู้บาดเจ็บอีก 1 ราย ทราบชื่อ นายเบส อายุ 18 ปี จึงนำส่ง รพ.เปาโลเกษตร ห่างออกไปเพียงเล็กน้อยพบรถจักรยานยนต์ ยี่ห้อฮอนด้า ดรีม ซูเปอร์คัพ สีแดง ไม่ติดแผ่นป้ายทะเบียน สภาพหน้ารถพังยับเยิน ไฟหน้าแตก ล้มคว่ำอยู่กลางถนน ใกล้กันพบรถกระบะ สังกัด บก.จร. ยี่ห้อโตโยต้า สีบรอนซ์ หมายเลขทะเบียนตราโล่ 23670 สภาพกระบะท้ายพังยับเสียหาย เจ้าหน้าที่จึงเก็บรวมรวมไว้เป็นหลักฐานจากการสอบถาม นายเอ (นามสมมติ) อายุ 18 ปี เพื่อนผู้ตาย ให้การว่า ก่อนเกิดเหตุตนและผู้ตายพร้อมกลุ่มเพื่อนกว่า 10 คน ขับขี่รถจักรยานยนต์ 8-9 คัน ได้ไปทำบุญปล่อยปลาลงแม่น้ำที่ย่านปากเกร็ด จ.นนทบุรี หลังจากนั้นจึงชวนกันกลับบ้านย่านบางเขน ขับขี่ใช้ถนนงามวงศ์วาน โดยผู้ตายขับขี่นำล่วงหน้าไปก่อน เมื่อมาถึงบริเวณช่วงลงสะพานฯ เห็นผู้ตายเลี้ยวหักหลบด่านตรวจของเจ้าหน้าที่ตำรวจกะทันหันก่อนพุ่งชนเสยท้ายกระบะรถตำรวจที่จอดอยู่บริเวณกลางถนนอย่างแรงเสียงดังสนั่น จนผู้ตายและเพื่อนที่นั่งซ้อนท้ายมาด้วย ร่างกระเด็นกระแทกพื้นนอนหมดสติสำหรับผู้ตายมีอาชีพขับวินมอเตอร์ไซค์อยู่ซอยพหลโยธิน 57 โดยวันที่ 18 ก.พ.ที่จะถึงนี้ ก็จะเป็นวันครบรอบวันเกิด อายุครบ 18 ปี เพื่อนๆ เคยพูดตักเตือนว่าอย่าขับขี่รถจักรยานยนต์เร็วมาก เนื่องจากใกล้ถึงครบรอบวันเกิด ซึ่งปกติผู้ตายจะเป็นคนขับขี่รถไม่เร็วเท่าไร เหตุการณ์ที่เกิดขึ้นตนคาดว่าผู้ตายอาจมองไม่เห็นรถตำรวจที่จอดบริเวณด่านตรวจจึงพุ่งชนเต็มแรงจนเสียชีวิตดังกล่าวด้าน ร.ต.ท.อานุภาพ กล่าวว่า ก่อนเกิดเหตุมีเจ้าหน้าที่จราจร กก.5 บก.จร.ตั้งด่านตรวจวัดปริมาณแอลกอฮอล์ผู้ขับขี่ใช้รถยนต์อยู่บริเวณดังกล่าว กระทั่งเวลา 03.30 น. ขณะช่วงเจ้าหน้าที่จราจรกำลังเก็บกรวยจราจรยกเลิกด่านตรวจ จู่ๆ มีรถจักรยานยนต์ขับขี่มารวดเร็ว ก่อนเสียหลักพุ่งชนท้ายรถกระบะตำรวจอย่างแรง จนมีผู้ได้รับบาดเจ็บและเสียชีวิต เบื้องต้นขณะนี้อยู่ระหว่างการสอบสวนพยานที่เกิดเหตุ เพื่อสรุปอุบัติเหตุครั้งนี้ต่อไป.
โจ๋ 17 ชวนเพื่อนนับสิบ ขี่ จยย.ไปทำบุญปล่อยปลาย่านปากเกร็ด ขากลับซิ่งลงสะพานเจอด่านตรวจ หักเลี้ยวกะทันหัน พุ่งเสยท้ายกระบะรถตำรวจสนั่น กระเด็นคอหักดับคาที่ คนซ้อนเจ็บ 1 
จักรยานยนต์,จยย.ชนท้ายกระบะ,จยย.แหกด่าน,จักรยายนต์ชนท้าย,อุบัติเหตุ,ข่าวทั่วไป